ลือซบอก พลังประชารัฐ ปรีชา อดีต ส.ส.เพื่อไทย จ.เลย นำทัพคุยสุริยะ
ปรีชา เร่งสมบูรณ์สุข อดีต ส.ส.เพื่อไทย จ.เลย พร้อม นางเปล่งมณี นายวันชัย อดีต ส.ส. นัดกินข้าวกับนายสุริยะ จึงรุ่งเรืองกิจ นายสมศักดิ์ เทพสุทิน ที่คีรีคราม ต.หนองบัว อ.ภูเรือ จ.เลย เข้าร่วม พลังประชารัฐ และยังมีอดีต ส.ส.เพื่อไทยอีสาน เตรียมซบอกอีก,เมื่อเวลา 13.00 น. วันที่ 18 มิ.ย.61 นายปรีชา เร่งสมบูรณ์สุข อดีตรัฐมนตรีทรัพยากรธรรมชาติและสิ่งแวดล้อม ส.ส.จังหวัดเลย พรรคเพื่อไทย และนางเปล่งมณี เร่งสมบูรณ์สุข นายวันชัย บุษบา อดีต ส.ส.พรรคเพื่อไทย จ.เลย พร้อมด้วยคณะได้เดินทางไปยังสนามบิน จ.เลย เพื่อต้อนรับนายสุริยะ จึงรุ่งเรืองกิจ และนายสมศักดิ์ เทพสุทิน พร้อมด้วยคณะจำนวนหนึ่ง จากนั้นได้เดินทางไปยังวัดป่าม่วงไข่ ต.สานตม อ.ภูเรือ จ.เลย กราบไหว้พระและทำบุญ จากนั้นได้เดินทางมาที่คีรีคราม ต.หนองบัว อ.ภูเรือ ที่เป็นบ้านพักและรีสอร์ตหรู ของนายปรีชา โดยพูดคุยกัน ที่ห้องรับรองอยู่ประมาณ 20 นาที จากนั้นได้ไปรับประทานข้าวร่วมกันในห้องรับรองของรีสอร์ต ประมาณ 40 นาที โดยไม่อนุญาตให้สื่อมวลชนสัมภาษณ์แต่อย่างใด,นายปรีชา เร่งสมบูรณ์สุข เปิดเผยว่า ตนเองพร้อมด้วย อดีต ส.ส.จังหวัดเลย พรรคเพื่อไทย 3 คน พบกับนายสุริยะ จึงรุ่งเรืองกิจ และนายสมศักดิ์ เทพสุทิน ที่จะมาเชิญให้เข้าร่วมพรรคพลังประชารัฐ โดยจะมีการพบกันและรับประทานข้าว ที่รีสอร์ต หรือบ้านพักของตน ที่ อ.ภูเรือ ส่วนการจะเข้าพรรคประชารัฐหรือไม่นั้น ต้องรอดูความชัดเจน ผมจะแถลงเปิดตัวเลย ในเมื่อทุกอย่างมีความชัดเจน ผมก็จะประกาศไปร่วมงานกับพรรคพลังประชารัฐ นายปรีชา กล่าว,อย่างไรก็ตาม ในส่วนของอดีต ส.ส. คนอื่นๆ ในภาคอีสานของพรรคเพื่อไทย ทราบว่าจะย้ายตามมาอีกหลายคน เช่น จ.นครราชสีมา ชัยภูมิ ร้อยเอ็ด อุบลราชธานี หนองบัวลำภู ขอนแก่น มหาสารคาม สำหรับ 3 อดีต ส.ส.เลย พรรคเพื่อไทย ที่จะย้ายประกอบด้วย นายปรีชา นางเปล่งมณี เร่งสมบูรณ์สุข และนายวันชัย บุษบา,ด้านแหล่งข่าวจากพรรคพลังประชารัฐ กล่าวว่า ขณะนี้ทางพรรคได้ตัดสินใจให้นายสุริยะ เป็นเลขาธิการพรรค โดยนายสุริยะ ได้เดินสายดึงอดีต ส.ส.ภาคอีสาน และเหนือของพรรคเพื่อไทย ไปได้แล้วในเบื้องต้นประมาณ 30 คน และจะทยอยเปิดตัวไปแต่ละจังหวัด ซึ้งเบื้องต้นประเดิมที่ จ.เลย เป็นจังหวัดแรก,ผู้สื่อข่าวขอสัมภาษณ์นายสมศักดิ์ เทพสุทิน เปิดเผยว่า วันนี้พร้อมด้วยนายสุริยะ จึงรุ่งเรืองกิจ มาพบปะกินข้าวกับนายปรีชา นางเปล่งมณี เร่งสมบูรณ์สุข และนายวันชัย บุษบา อดีต ส.ส.พรรคเพื่อไทย จ.เลย คุยกันธรรมดา เรื่องรายละเอียดขอให้ชัดเจนมากกว่านี้ ถึงจะให้ข่าวได้ โดยไม่มีการให้สัมภาษณ์แต่อย่างใด จากนั้นได้เดินทางกลับทันที เพื่อไปขึ้นเครื่องที่สนามบิน จ.เลย
ปรีชา เร่งสมบูรณ์สุข อดีตส.ส.เพื่อไทย จ.เลย พร้อม นางเปล่งมณี นายวันชัย อดีต ส.ส. นัดกินข้าวกับนายสุริยะ จึงรุ่งเรืองกิจ นายสมศักดิ์ เทพสุทิน ที่คีรีคราม ต.หนองบัว อ.ภูเรือ จ.เลย เข้าร่วม
ปรีชา เร่งสมบูรณ์สุข,อดีตส.ส.เพื่อไทย,เลย,พลังประชารัฐ,สุริยะ จึงรุ่งเรืองกิจ,ข่าวทั่วไป